# name
Reial o abacial? El palau de Santes Creus revisat.

# metadata.dc.description.abstract[].value
El monestir cistercenc de Santes Creus serva al seu si un bell edifici
gòtic identificat tradicionalment com a palau reial. Emplaçat a l'extrem
oriental de la banda meridional del segon claustre del cenobi (o claustre
vell), les seves dependències s'ordenen a l'entorn de sengles patis. Dels
dos, el principal segueix molt de prop el model imperant a l'arquitectura
gòtica civil catalana del Tres-cents, bé que les seves proporcions (més reduïdes
respecte als exemplars conservats) li atorguen una singularitat innegable.
L'escala que comunica el vestíbul d'entrada amb la planta principal
del palau, una construcció extremadament elegant, se situa en aquest indret
[Fig. I]. A través d'ella, s'accedeix a la galeria oberta a la planta noble de
l'edifici, a l'entorn de la qual s'ubiquen les estances principals. Un segon
pati, de menors dimensions que el primer, es localitza a l'est. Ostenta també
una galeria al primer pis, bé que només en dues ales. Les obertures d'aquests
dos claustres alts presenten el mateix format: les habituals bases i
columnes de calcària nummulítica, provinent de Girona, coronades per arcs
apuntats [Fig. 2]. Només se n'allunya una de les obertures del claustre
menor, ja que, com a suport de I' arc corresponent, exhibeix una columna de
pòrfir.

# metadata.dc.relation.ispartof[].value
Estudis Històrics i Documents dels Arxius de Protocols, 1996, num.XIV, p. 167-186

# metadata.dc.rights[].value
(c) Estudis Històrics i Documents dels Arxius de Protocols, 1996

# metadata.dc.source[].value
Articles publicats en revistes (Història de l'Art)

# metadata.dc.title[].value
Reial o abacial? El palau de Santes Creus revisat.